REGLAMENT EQUINOX TRAIL RACES

El present reglament explica quines són les condicions i característiques de Les dues curses EQUINOX TRAIL MOON & SUN.

Aquest reglament és d’estricte compliment per tots els participants en qualsevol de les distàncies.

Aquest reglament pot ser corregit, modificat o millorat en qualsevol moment per part de l’organització.

La realització de la inscripció a la prova implica l’acceptació total del present reglament.

1. INSCRIPCIÓ

1.1 Els corredors podran inscriure’s a la cursa EQUINOX TRAIL MOON & SUN mitjançant la pàgina web ([www.equinoxtrail.com](http://www.equinoxtrail.com)) [www.kilometrezero.org]

1.2 Els corredors podran escollir les següents opcions

• EQUINOX TRAIL RACE MOON & SUN

• EQUINOX MOON

• EQUINOX SUN

1.3 El preu d'inscripció inclou:

- Obsequi oficial

- Avituallament en cursa

- Avituallament meta

- Dorsal personalitzat (amb 4 imperdibles)

- Sistema de cronometratge

- Llistes de classificació instantània

- Llistes de classificació online

- Servei de guarda-roba

- Servei de dutxes

- Fotografies de la cursa (L’organització s’esforçarà per lliurar una fotografia de cada participant. Ara bé, existeix la possibilitat que algun corredor no disposi de fotografia)

1.4 La plaça no s’assigna al corredor de manera definitiva fins que el pagament no sigui efectiu o s’enviï un justificant via e-mail (inscripcions@kilometrezero.org).

1.5 Un cop formalitzat el pagament no es farà cap tipus de devolució.

1.6 Un cop inscrits a la prova, no es permeten canvis.

1.7 En cas de lesió justificada, es podrà presentar un comprovant medic i realitzar un canvi de participant. S’haurà d’enviar un e-mail (info@kilometrezero.org) i adjuntar la següent informació:

• Nom i cognoms del corredor lesionat/baixa

• Dades del nou corredor: - Nom - Cognoms - NIF/passaport - Federat/ada: si/no - Nº Llicència (en cas que sí) - Club - Sexe: M/F - Data naixement: 00/00/0000 - E-mail - Localitat - Telèfon de contacte

1.8 Tres setmanes abans de la cursa no es realitzaran canvis de nom ni cap tipus de modificacions.

1.9 Les inscripcions es tancaran un cop quedi superat el límit de participants o bé a la data límit anunciada a la pàgina web.

1.10 L’organització es reserva el dret de modificar el nombre de places d’inscrits. Aquesta modificació seria anunciada prèviament a la pàgina web.

2. CONDICIONS DE PARTICIPACIÓ

2.1 Tots els participants hauran de ser majors d’edat el dia de la cursa. En cas contrari, és obligatori presentar l’autorització de menors. Aquesta la trobareu a l’apartat de documents. 2.2 Els corredors han de tenir la preparació física i els coneixements tècnics necessaris per fer front al quilometratge i al desnivell de la prova.

2.3 Els inscrits a la cursa participen voluntàriament i sota la seva responsabilitat. Per aquest motiu, l’entitat organitzadora, els col·laboradors, els patrocinadors i els altres participants queden lliures de qualsevol responsabilitat civil.

2.4 El participants hauran d’acceptar i lliurar el “Descàrrec de responsabilitats” que informa dels riscos que comporten la participació i exclou a l’organitzador de responsabilitats en cas de qualsevol incidència o accident derivat de la participació a la prova.

2.5 El participant quan s’inscriu a la prova, accepta tots els punts del present reglament. L’incompliment d’alguna de les normes esmentades suposarà la seva desqualificació automàtica.

3. DESENVOLUPAMENT DE LA PROVA

3.1 El tret de sortida s'identifica mitjançant un senyal acústic. Ningú podrà prendre la sortida després d’aquest, excepte que el director de cursa ho permeti.

3.2 Cada corredor disposa d’un dorsal de la prova, que inclou: Kilometratge, perfil amb indicació d'altimetria i punt d'avituallament.

3.3 Els participants han de passar obligatòriament pels controls de pas. L'absència de pas en algun d’aquests controls comportarà la desqualificació.

3.4 Abandonar el recorregut marcat per l’organització suposa la desqualificació. info@kilometrezero.org

3.5 Les parts del recorregut que travessen nuclis habitats o carreteres estan obertes al trànsit, però degudament controlades. Els participants han de respectar les normes de trànsit, així com córrer amb precaució en aquestes zones.

3.7 Un cop superat el temps màxim per finalitzar el recorregut, el staff procedirà a començar el desmuntatge de les instal·lacions provisionals de l’esdeveniment; sempre tenint present l’assistència i els participants.

4. DORSALS I ACREDITACIONS

4.1 Cada un dels participants tindrà assignat un dorsal amb un color específic. És intransferible. 4.2 És obligatori portar el dorsal visible a la part frontal del cos perquè l’organització pugui identificar els participants amb claredat en cada un dels controls.

4.3 No està permès cap canvi de dorsal entre corredors.

4.4 Els corredors podran accedir a les zones comunes, als avituallaments i a la zona d’arribada, amb el dorsal corresponent.

4.5 Les persones no acreditades no tindran accés als serveis ni a l’avituallament de meta.

4.6 Els participants que no portin visible el dorsal a la part davantera no se’ls farà cap fotografia oficial.

4.7 Serà responsabilitat del corredor conservar i guardar les acreditacions (dorsal).

5. CONTROLS I TALLS DE PAS

5.1 Durant el recorregut de la prova hi ha diferents punts de controls.

5.2 Cadascun dels controls també serà un punt d’informació pels participants.

5.3 L’organització es reserva el dret de col·locar controls sorpreses al llarg del recorregut.

5.4 Durant el recorregut es situaran punts de control amb horaris màxim de pas, en cas que la fitxa tècnica ho especifiqui. La fitxa tècnica es troba a l’apartat “Recorreguts” de la web.

5.5 Si algún participant que hagi sobrepassat el temps màxim de pas horari vol continuar per l’itinerari de la prova, ho farà sota la seva completa responsabilitat i risc, donat que l’organització el considerarà fora de la prova i no podrà donar-li els serveis. Per tant, s’eximeix a l’organitzador de qualsevol reclamació referida a aquesta qüestió.

6. AVITUALLAMENTS

6.1 En els avituallaments, durant la cursa, hi ha diferent varietat de beure. Els punts d’avituallament estan detallats a la fitxa tècnica. La fitxa tècnica es troba a l’apartat “Recorreguts” de la web.

6.2 Els avituallaments seran punts per reomplir bidons i/o motxilles d’hidratació.

6.3 Els participants han de llançar els residus dins el perímetre marcat dels avituallaments. Llençar brossa fora d’aquestes zones està penalitzat amb l’exclusió.

6.4 Els corredors han d'estudiar amb determinació on estaran col·locats cada un dels avituallaments per ser conscients de la distància i el desnivell existent entre els diferents punts.

6.5 Els corredors només podran rebre ajuda externa per part de col·laboradors, amics o familiars en els punts de controls o en els avituallaments establerts.

6.6 L’organització no es fa càrrec de la incorrecta ingesta de menjar i beure en els diferents avituallaments de la prova.

7. PENALITZACIONS I DESQUALIFICACIONS

7.1 L’organització podrà desqualificar a tots els corredors que no compleixin la normativa durant el transcurs de la prova.

7.2 Les sancions seran consensuades per l’organització. El director de carrera imposarà la penalització corresponent segons la gravetat dels fets.

7.3 L’organització desqualificarà a tots els corredors que no portin el material obligatori, sigui abans de la sortida o durant el transcurs de la prova.

7.4 L’organització exclourà a tot corredor que mostri o tingui un comportament violent envers algun altra corredor o oficial o públic.

7.5 L’organització desqualificarà a tot participant que manipuli, talli o doblegui el dorsal. O bé que tapi la publicitat del dorsal.

7.6 L’organització exclourà a tot participant que no passi per tots els controls de pas i avituallaments.

7.7 El director de carrera es reserva el dret de valorar cada acció de manera individual i modificar els paràmetres esmentat anteriorment.

8. RETIRADES

8.1 Els corredors que decideixin abandonar la cursa hauran de retirar-se a un dels punts de control o avituallament. Només una lesió de gravetat justificarà que un participant abandoni en un altre punt del recorregut.

8.2 L’organització només es compromet a retornar als participants al punt de sortida de la prova, quan hagin abandonat en un punt de control o avituallament amb accés motoritzat.

8.3 L’organització es reserva el dret de retornar els participants al punt de sortida, un cop hagi finalitzat la prova, per tal d’assegurar el desenvolupament òptim d’aquesta.

8.4 Els corredors que decideixin abandonar la cursa ho hauran de comunicar a l’organització. 8.5 S’expulsarà de la competició a tot aquell participant que no notifiqui la seva retirada.

9. EL “XIP”

9.1 L’únic xip vàlid per a la realització de la cursa serà el proporcionat des de l’organització.

9.2 El xip proporcionat es troba enganxat al revers del dorsal. El pack format per dorsal i xip s’entregarà juntament amb la bossa del corredor.

9.3 Serà responsabilitat del corredor conservar i guardar el xip. No es pot modificar o alterar. [info@kilometrezero.org](mailto:info@kilometrezero.org)

10. EMERGÈNCIES

10.1 Els participants de la cursa tenen el deure d’alertar al punt de control o avituallament més proper de qualsevol tipus d’incidència.

10.2 Si un corredor està ferit, els altres participants estan obligats a parar-se per socorre’l i prestar-li tota l’ajuda possible.

10.3 Si els participants que han prestat la seva ajuda han perdut molt de temps, el director de carrera valorarà la situació i prendrà les decisions corresponents.

10.4 En cas d’emergència, els participants hauran de trucar a algun dels dols telèfons anotats al dorsal. Són telèfons exclusivament d’emergència.

10.5 En cas d’emergència, en zones de NO cobertura, els corredors estan obligats a trucar al 112.

10.6 Un cop finalitzada la cursa, si no has comunicat danys físics a l’organització, l’assegurança no ho cobrirà. Important comunicar lesions abans de la finalització de l’esdeveniment.

11. MEDI AMBIENT

11.1 La cursa esdevé en un entorn natural únic. Els participants hauran de conservar i preservar el medi.

11.2 Els corredors hauran de respectar la fauna i la flora. Es donarà preferència als ramats d'animals que es puguin trobar al llarg del recorregut.

11.3 Cada un dels participants haurà d’actuar amb responsabilitat i tenir un comportament exemplar davant qualsevol adversitat.

11.4 Els corredors només podran córrer per dins els límits naturals de corriols i pistes. No està permeses les dreceres.

11.5 Qualsevol acció irrespectuosa vers el medi, la fauna o la flora suposarà la desqualificació automàtica de la prova. Atenció: permissibilitat zero!

12. RECORREGUT I MARCATGE

12.1 Tots els vehicles motoritzats tindran preferència en zones asfaltades i cruïlles existents durant el recorregut. Serà responsabilitat dels participants extremar les precaucions abans de creuar qualsevol calçada.

12.2 Els corredors hauran de respectar els filats, portes i tot tipus de tanca relacionada amb la seguretat del bestiar o finques privades.

12.3 El recorregut estarà marcat amb cinta plàstica de color viu, guix i altres elements de senyalització. Els participants seran responsables de visualitzar i seguir les senyalitzacions.

12.4 És obligatori seguir en tot moment el recorregut marcat, així com passar per tots els controls de pas establerts.

12.5 L’organització només suspendrà la cursa si la integritat física dels corredors està en perill. En cas de raons meteorològiques, la cursa es pot suspendre el mateix divendres o dissabte en funció de la cursa, ja que fins el dia abans no disposem dels partes meteorològics locals.

12.6 En cas de condicions meteorològiques extremes, l’organització es reserva el dret de suspendre la prova assignant una nova data. Un cop realitzat el canvi de data, no es faran devolucions als participants que no puguin assistir. L’organització, tampoc es fa responsable de cap de les despeses com poden ser allotjament o viatges.

12.7 Si la situació ho exigeix, l'organització podrà realitzar les modificacions que consideri necessàries. Fins i tot, activar el recorregut alternatiu, sense obligació de retornar la diferència de diners. També es podrà, si es creu oportú, endarrerir l'horari previst de la carrera.

12.8 Les zones d’atenció o de perill estaran senyalitzades. En aquests trams, per seguretat, no es permet l’avançament. Les cintes col·locades en forma horitzontal, com si fossin una barana, signifiquen que no es pot avançar per perill de caiguda.

13. MATERIAL I ROBA

13.1 L’organització es reserva el dret d’impedir la sortida a qualsevol corredor que consideri que no porta el material adient. 13.2 Els participants tenen el deure de calçar i equipar-se de manera adient, segons a les condicions tècniques i les condicions meteorològiques de la prova. 13.3 L’organització recomana que tots els corredors, durant el transcurs de la prova, disposin de provisió de menjar i beure. També es recomana l’ús de protecció solar, si les condicions d’exposició ho requereixen.

13.4 L’organització revisarà aleatòriament, abans o durant la prova, que els participants duguin el material que estipula el present reglament. L’organització no es responsabilitza de cap objecte perdut o oblidat durant el transcurs de la prova. L’assegurança de la prova no cobreix danys materials.

13.5 El material obligatori es podrà consultar a la fitxa tècnica de la cursa. La fitxa tècnica es troba a l’apartat “Recorreguts” de la web.

13.6 El director de la cursa es reserva el dret de modificar el material obligatori, en funció de les condicions meteorològiques. La darrera actualització del material obligatori serà el dia abans de la prova. Es comunicarà mitjançant les xarxes socials o pàgina web.

14. RECOLLIDA DE DORSALS

14.1 Tots els corredors hauran d’estar presents a la recollida de dorsals.

14.2 Per recollir el dorsal serà imprescindible la identificació per part del participant. Per tant serà obligatòria la presentació d’un document identificatiu (DNI, carnet de conduir o passaport), la targeta federativa (en cas d’estar federat) i el descàrrec de responsabilitats firmat. (\*) El participant té el deure de conèixer quines són les condicions de cobertura de la seva entitat asseguradora o federativa.

14.3 Per recollir el dorsal una tercera persona, serà necessari entregar el descàrrec de responsabilitats degudament omplert i signat, fotocòpia del DNI i la targeta federativa (en el cas dels federats).

14.4 La reventa dels drets d’inscripció i la conseqüent participació amb el dorsal d’una altra persona pot tenir penalitzacions tant pel venedor com pel comprador; i existeix la possibilitat d’exercir accions legals contra ambdós. (\*) Recordeu, tal i com s’indica en el punt 1.7, que hi ha la possibilitat de canvi de dorsal.

14.5 En el cas de menors d’edat, cal que s’entregui “l’autorització de menors” degudament omplerta i signada.

14.6 No s’ofereix el servei d’enviament de la bossa del corredor un cop finalitzada la cursa. (\*) Recordeu que una tercera persona pot recollir la bossa del corredor, tot acomplint els requisits del punt 16.3 i notificant l’absència del corredor.

15. CATEGORIES I PREMIS

15.1 A totes les categories, el primer, segon i tercer classificat seran obsequiats amb un premi. 15.2 CATEGORIA INDIVIDUAL info@kilometrezero.org - Absolut Masculí - Absolut Femení - A aquest efecte sempre es tindrà en compte l’edat del participant a 31 de desembre de l’any en curs. (\*) En cas que no hi hagi 5 o més participants de cada categoria, aquesta quedarà automàticament anul·lada. (\*) Els premis són acumulatius. (\*) Els premis seran trofeu o medalla segons la categoria establerta, més els possibles obsequis de marques col·laboradores. (\*) Serà imprescindible estar present a l’entrega de premis per rebre el trofeu, medalla o obsequi.

16. CLASSIFICACIONS

16.1 Les classificacions es trobaran a la web oficial a temps real. També es disposaran de llistes presencials, en format paper.

16.2 Els participants són classificats segons l’ordre de pas per la línia d'arribada.

17. PROTECCIÓ DE DADES

17.1 D'acord amb la Llei Orgànica 15/1999 del 13 de desembre, totes les dades dels participants seran incloses en un fitxer privat propietat dels organitzadors, amb la finalitat exclusiva de la gestió de la prova.

18. DRETS D'IMATGE

18.1 Tots els corredors renuncien als seus drets d'imatge durant la carrera.

18.2 L'organització podrà utilitzar les imatges de la cursa per motius d'interès propi.

18.3 El dret a la pròpia imatge és un dret reconegut en l’article 18.1 de la Constitució i regulat en la Llei 5/1982, de 5 de maig, sobre el dret a l’honor, a la intimitat personal i familiar, i a la pròpia imatge, així com en la aplicació de la Llei Orgànica 15/1999 de Protecció de Dades de Caràcter Personal, de 13 de desembre.

18.4 L’acceptació del present reglament implica obligatòriament que el participant autoritza a KILOMETREZERO a la realització de fotografies i filmació de la seva participació a la EQUINOX TRAIL RACE, i els dóna el seu consentiment per la seva difusió i explotació comercial i publicitària de totes les imatges preses durant la EQUINOX TRAIL RACE, en les que resulti clarament identificable, sense dret per part del corredor a rebre cap compensació econòmica. En cap cas s’utilitzaran per finalitats diferents a les indicades.